CELEX: 32015R0639
Language: hr
Date: 2015-04-23 00:00:00
Title: Uredba Komisije (EU) 2015/639 оd 23. travnja 2015. o izmjeni Priloga III. Uredbi (EZ) br. 1333/2008 Europskog parlamenta i Vijeća u pogledu uporabe silicijeva dioksida (E 551) u polivinil alkohol-polietilen glikol-graft-kopolimeru (E 1209) (Tekst značajan za EGP)

24.4.2015   
            
            
               HR
            
            
               Službeni list Europske unije
            
            
               L 106/16
            
         UREDBA KOMISIJE (EU) 2015/639
   оd 23. travnja 2015.
   o izmjeni Priloga III. Uredbi (EZ) br. 1333/2008 Europskog parlamenta i Vijeća u pogledu uporabe silicijeva dioksida (E 551) u polivinil alkohol-polietilen glikol-graft-kopolimeru (E 1209)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               Prilogom III. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u prehrambenim aditivima, prehrambenim enzimima, prehrambenim aromama i hranjivim tvarima te uvjeti njihove uporabe.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na inicijativu Komisije ili na temelju zahtjeva.
            
         
               (3)
            
            
               Uredbom Komisije (EU) br. 685/2014 (3) odobrava se uporaba polivinil alkohol-polietilen glikol-graft-kopolimera (PVA-PEG graft kopolimer) (E 1209) u dodacima prehrani u krutom obliku.
            
         
               (4)
            
            
               Kako bi se poboljšale karakteristike protoka polimerskog praha, upotrebljava se silicijev dioksid (E 551) u PVA-PEG graft kopolimeru. Očekivani prijenos silicijeva dioksida u konačnoj namirnici putem uporabe PVA-PEG graft kopolimera iznosi 300 – 500 mg/kg. Na toj razini silicijev dioksid nema tehnološku funkciju u dodatku prehrani.
            
         
               (5)
            
            
               Europska agencija za sigurnost hrane ocijenila je sigurnost PVA-PEG graft kopolimera kada se upotrebljava kao prehrambeni aditiv i zaključila da njegova uporaba u dodacima prehrani kao sredstva za oblaganje ne predstavlja sigurnosni rizik za predložene uporabe (4). Ocjena sigurnosti uključivala je i specijaliziranu uporabu silicijeva dioksida u PVA-PEG graft kopolimeru.
            
         
               (6)
            
            
               Stoga je primjereno odobriti uporabu silicijeva dioksida u PVA-PEG graft kopolimeru.
            
         
               (7)
            
            
               Dio 2. Priloga III. Uredbi (EZ) br. 1333/2008 trebalo bi stoga izmijeniti u skladu s tim.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio 2. Priloga III. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  Uredba Komisije (EU) br. 685/2014 оd 20. lipnja 2014. o izmjeni Priloga II. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u pogledu uporabe polivinil alkohol-polietilen glikol-graft-kopolimera u dodacima prehrani u krutom obliku (SL L 182, 21.6.2014., str. 23.).
   
      (4)  EFSA Journal 2013.; 11(8):3303.
   
      PRILOG
      U dijelu 2. Priloga III. Uredbi (EZ) br. 1333/2008 nakon trećeg unosa koji se odnosi na prehrambeni aditiv E 551 umetnut je sljedeći unos:
      
         
                     „E 551
                  
                  
                     Silicijev dioksid
                  
                  
                     5 000  mg/kg u pripravku
                  
                  
                     E 1209 polivinil alkohol-polietilen glikol-graft-kopolimer”